Nokialta Huittisiin kestänyt takaa-ajo on päättynyt. Ammuskelusta epäilty on saatu kiinni.

Nokian, Sastamalan ja Huittisten alueilla on tapahtunut lauantaina suuri poliisioperaatio. Iltalehden saamien lukuisten silminnäkijähavaintojen operaatioon osallistui kymmenkunta poliisipartiota ja puolustusvoimien panssariajoneuvo, joka kuvattiin esimerkiksi Tokmannin pihalla.

Ainakin Sastamalassa poliisi käski asukkaita pysymään sisätiloissa. Esimekiksi Sastamalan Lousajassa sijaitsevan Heinon leipomon työntekijöitä käskettiin pysymään sisällä kello 20 alkaen.

- Me emme saa poistua leipomon tiloista, poliisi on kehottanut pysymään sisätiloissa. Meitä on kolme aikuista ja pari poikaa leipomossa, mutta tilanne ollee ohi nyt täällä Lousajassa, leipomon johtaja Jussi Heino kertoi Iltalehdelle ulkonaliikkumiskiellon ollessa voimassa.

Heino oli saanut tiedon poliisiin kohdistuneesta ammuskelusta ja epäillyn kiinnijäämisestä jo ennen kuin poliisi siitä tiedotti.

Silminnäkijät raportoivat kuulleensa laukauksia, todistaneensa takaa-ajoa ja nähneensä puolustusvoimien panssariajoneuvon Tokmannin parkkipaikalla. LUKIJAN KUVA

Olitko paikalla, saitko kuvan tai videon? Lähetä se meille multimedia- tai tekstiviestinä tai WhatsAppilla numeroon 040 778 4854 tai sähköpostitse osoitteeseen il.toimitus@iltalehti.fi. Kirjoita oheen kuvaajan nimi, yhteystiedot sekä mahdolliset muut kuvaan liittyvät tiedot.

Huom: lähetäthän käyttöömme vain materiaalia, jonka olet itse kuvannut.